একসময় আইডিয়া ফোর্জে থাকা অমরদীপ সিং এখন NexGear-এর সহ-প্রতিষ্ঠাতা। সেই অমরদীপ জানালেন এই ধরনের প্রযুক্তির ফলে উদ্ধারের কাজে কম লোক লাগে, সময়ও বাঁচে। বিষয়টি ব্যাখ্যা করে তিনি বললেন, "স্থানীয় প্রশাসনকে বিভিন্ন দফতরকে কাজে লাগাতে হয়। ফলে সমন্বয়টা খুবই জরুরি। কিন্তু আমাদের UAV শুরু থেকেই দুর্গতদের সন্ধান করতে থাকে। একবার সন্ধান মিললেই সবচেয়ে কাছাকাছি এলাকায় হেলিকপ্টার পাঠিয়ে উদ্ধার অভিযান চালান হয়।" ২০১৪ সালে আইডিয়া ফোর্জের থেকে উদ্ধার-সামগ্রী কেনে এনডিআরএফ। শুধু উত্তরাখণ্ড নয়, পরবর্তী সময়ে পুনের কাছে এক ধসের ঘটনাতেও তল্লাশি অভিযানে সামিল হয়েছিল আইডিয়া ফোর্জ। মালিন গ্রামে সেই ধসে মাটির নিচে চাপা পড়েছিলেন প্রায় দুশোজন। "এই ধরনের কাজে ড্রোন ব্যবহার করলে কী হয়, কোন দিকে এগোলে সুবিধা সেটা সহজেই বোঝা যায়", বললেন অমরদীপ।